CELEX: C2007/170/67
Language: hu
Date: 2007-07-21 00:00:00
Title: T-186/07. sz. ügy: 2007. május 29-én benyújtott kereset – Ashoka kontra OHIM (DREAM IT, DO IT!)

21.7.2007   
            
            
               HU
            
            
               Az Európai Unió Hivatalos Lapja
            
            
               C 170/34
            
         2007. május 29-én benyújtott kereset – Ashoka kontra OHIM (DREAM IT, DO IT!)
   (T-186/07. sz. ügy)
   (2007/C 170/67)
   Az eljárás nyelve: angol
   Felek
   
      Felperes: Ashoka (Arlington, Amerikai Egyesült Államok) (képviselők: A. Link és A. Jaeger-Lenz ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   A felperes keresetében azt kéri, hogy az Elsőfokú Bíróság:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 635/2006-1. sz. ügyben 2007. március 15-én hozott határozatát;
            
         
               —
            
            
               a Belső Piaci Harmonizációs Hivatalt (védjegyek és formatervezési minták) kötelezze a saját és a jelen eljárás felperese költségeinek viselésére.
            
         Jogalapok és fontosabb érvek
   
      Az érintett közösségi védjegy: a „DREAM IT, DO IT!” szóvédjegy a 35., 36., 41. és 45. osztályba tartozó szolgáltatások tekintetében (3 844 792. sz. védjegybejelentés).
   
      Az elbíráló határozata: a védjegybejelentés elutasítása.
   
      A fellebbezési tanács határozata: a fellebbezés elutasítása.
   
      Jogalapok: a 40/94/EK tanácsi rendelet 7. cikke (1) bekezdése b) pontjának megsértése, amennyiben a megjelölést az érintett közönség más vállalkozástól származóként érzékelné, mivel az nem vált állandóan és szokásosan alkalmazottá az általános nyelvhasználatban, illetve az üzleti gyakorlatban a lajstromoztatni kívánt szolgáltatások jelölésére.